फ़्लोरिडा कीज़ की यही ख़ासियत है :
हैंगओवर में सभी पर्यटकों को छोड़कर,
लगभग ज़्यादातर लोग सुबह जल्दी उठ जाते हैं।
बैठने के लिए टाइड पूल हैं
और नाश्ता करने से पहले सुबह की सैर कर सकते हैं।
यैंसी अच्छी नींद नहीं सोया था।
उस बच्चे को गोली लगने के बारे में सोचना बंद नहीं कर पा रहा था।
वह हमेशा अपने वकील का उसी तरह से अभिवादन करता था।
अच्छी ख़बर है या बुरी?
शायद मैंने बस सुप्रभात कहने को फ़ोन किया हो।
बच्चों, नाश्ता।
मॉन्टे, जब तुम्हारा वकील फ़ोन करता है, तो अच्छी ख़बर देने के लिए फ़ोन करता है या बुरी।
तो यह अच्छी है या बुरी?
यह अच्छी ख़बर है।
डॉ. विट और सनी ने अपने बीच मीटिंग की
और वह सारे आरोप वापस ले रहा है।
कोई मुक़दमा नहीं होगा।
तुम्हारे रिकॉर्ड पर कोई दाग़ नहीं लगेगा।
अरे, यह अच्छी नहीं… यह तो शानदार ख़बर है।
यह बेहद शानदार है। तुमने शुरू में क्यों नहीं बताया?
सनी ने मुझे सारे विवरण नहीं दिए,
पर उसने कहा कि वह तुम्हें स्टेशन में बताएगा।
यह शानदार है। हमारा दोस्त वहीं है?
हाँ, वह यहीं है।
नहीं।
- मुझे स्पीकर पर डाल सकते हो? - ज़रूर।
बहुत-बहुत धन्यवाद, मॉन्टे।
रो, तुम वहाँ हो?
मैं हाफ़ शैल में हुई उस गोलीबारी के बारे में तुमसे बात करना चाहता हूँ।
मैं अपनी साइकिल पर वहाँ आऊँगा। फिर हम गाड़ी में साथ जाएँगे।
तुम्हें यह करने की ज़रूरत नहीं है।
जानता हूँ कि मुझे ज़रूरत नहीं है, पर मैं आना चाहता हूँ।
और तुम भी चाहते हो कि मैं आऊँ। तुम बस जता नहीं पा रहे हो।
दाँत ब्रश करो। मैं तुमसे मिलने आने वाला हूँ।
मैं तुमसे कुछ ही मिनटों में मिलूँगा।
- यैंसी, नहीं… - यह अजीब बर्ताव करना बंद करोगे? अलविदा।
तुम यह होने से रोक सकते थे।
अपनी नौकरी वापस पाने के ख़याल से
यैंसी जोश में आ गया।
मुझे तुम्हारे तट पर यह ख़ूबसूरत शंख मिला।
इस बारे में सोचो।
ठीक है, दोनों अंदर आओ।
मेरा विश्वास करो, यह देखकर तुम्हारे होश उड़ जाएँगे।
तुम्हें रंग पसंद आया? यह हल्का पीला है।
- हैलो? - यह बकवास सुनो।
वह अभी से डैड को मृत घोषित करवाने की कोशिश कर रही है।
ए, तुम केटलिन हो, है न? कैसी हो?
मुझे पता नहीं यह शोक का कौन सा स्तर है,
पर शायद यह अस्वीकार करने
और "मैंने ही अपने पति को मारा" के बीच कहीं है।
लगता है कि तुम अभी तक फैसला नहीं कर पाई हो।
तुम अब भी समझने की कोशिश कर रही हो, इसलिए…
उसी ने हत्या की। वह बॉयफ़्रेंड भी बना चुकी है।
- सच में? - तुम्हें विश्वास होता है?
क्या हम मिल सकते हैं?
ठीक है। चलो हाफ़ शैल, की वेस्ट में मिलें।
कल, तीन बजे। ठीक है?
- ठीक है। - ठीक है। अलविदा।
यह क्या है?
यह क्या… बस करो।
बस करो। धत्। धत्… बस करो।
मुझसे दूर रहो। मुझसे…
यैंसी आभारी था क्योंकि लग रहा था कि मधुमक्खियों को
घिनौने लोग पसंद नहीं थे।
यहाँ पर्याप्त पानी नहीं है।
हे भगवान, वे चारों तरफ़ हैं।
मुझसे दूर रहो! दूर रहो!
दूसरी ओर, एवन शुक,
बस अपने मुँह में मौजूद मधुमक्खियों के और इस बारे में सोच रहा था
कि क्या वे उसके मस्तिष्क में डंक मार सकती हैं।
कुल मिलाकर, यह काफ़ी अच्छा दिन लग रहा था।
यह एहसास ज़्यादा देर नहीं टिका।
वहाँ एन्ड्रोस में, ईव ने अभी-अभी अपनी सुबह की कार्डियो वॉक पूरी की थी।
इसलिए वह कुछ फ़ोटो लेने के लिए रुकी, और केवल समुद्री पक्षियों की ही नहीं।
जान, वह कमबख़्त कमीना अब भी हमारे तट पर रह रहा है।
हम एक फ़ाइव-स्टार रिज़ॉर्ट बना रहे हैं। यह घिनौना है। टिली अब भी सदमे में है।
ए, एग, इसे संभालो।
अभी?
- ठीक है। - तुम बेहतरीन हो, एग। हमें तुमसे प्यार है।
जान, क्या मैं नासॉ जा सकती हूँ? मैं शॉपिंग करने जाना चाहती हूँ।
हमारे पास अभी पैसे नहीं हैं।
क्या अब हमारे पास पैसे हैं?
ईव को पता था कि जकूज़ी में सेक्स करके उसे यूटीआई हो सकता है,
पर फिर भी उसे लगा कि यह इस लायक है।
मायामी कॉरोनर का ऑफ़िस इतना व्यस्त था
कि कभी-कभी इन मौतों से रोज़ा को कोई फ़र्क नहीं पड़ता था।
मृतक 29 वर्षीय श्वेत महिला है,
जिसके सिर पर प्रहार के निशान हैं और उसका टॉप बेहद सुंदर है।
कम से कम तुम मरते समय सुंदर दिख रही थी, है न?
अरे, तुम्हारी दिमाग़ी हालात थोड़ी ख़राब है।
जो मर्ज़ी बोलो, जैनेट।
आमतौर पर, रोज़ा जैनेट को उसकी आलोचनात्मक बकवास के लिए प्रताड़ित करती,
पर आज, उसके दिमाग़ में कुछ और था।
ए।
- तुम आज रात को आओगी? - हाँ,
मैं काम से सीधे आऊँगी।
अरे, यह ठीक नहीं है।
कम से कम, आज रात को अच्छी दिखने की कोशिश कर सकती हो?
मैं कठोर नहीं बन रही, सच बोल रही हूँ।
मैल्, चलो यह जल्दी ख़त्म करें।
मेरा पिछवाड़ा सुन्न हो रहा है।
क्या वह "हैदर विद द फ़किंग वैदर" है?
मुझे जाना होगा। तुमसे प्यार है।
ठीक है। अलविदा।
माफ़ करना। वह मेरी बहन थी।
हे भगवान, किसे परवाह है?
बस मेरे बाल बनाओ।
ठीक है।
यह पागलपन है। तुमने मुड़ने का सिग्नल नहीं दिया।
- किसी को कैसे पता चलेगा तुम कार मोड़ रहे हो? - मुझे इसकी कमी बिल्कुल नहीं खली थी।
तुमने स्टीयरिंग को इतना कसकर क्यों पकड़ रखा है?
इससे दुर्घटना घट सकती है। अब हमें इंतज़ार करना होगा। अब हमें इंतज़ार करना होगा।
मैं तुम्हें परेशान नहीं कर रहा हूँ।
मैं बस कह रहा हूँ कि तुम्हें कार चलाने की अनुमति नहीं दी जानी चाहिए।
जबसे हमने पार्टनर बनना बंद किया था, मुझे अकेले कार चलाने में कोई समस्या नहीं हुई थी।
हमने पार्टनर बनना बंद नहीं किया था।
हम कभी पार्टनर बनना बंद नहीं करेंगे।
मैं बस यह कह रहा हूँ कि जब तुम लेन बदलते हो,
तब तुम्हें पाँच बार पीछे मुड़कर देखने की ज़रूरत नहीं है।
तुम्हें उलटी हो जाएगी।
एसयूवी में वह बूढ़ी महिला बिल्कुल मेरे पीछे थी।
तुम यह नियंत्रित नहीं कर सकते कि कितनी बूढ़ी महिलाएँ एसयूवी चला रही हैं।
पर पता है तुम क्या नियंत्रित कर सकते हो?
एसयूवी चलाती हुईं बूढ़ी महिलाओं के प्रति तुम्हारी प्रतिक्रिया।
तुम परेशान कर देते हो।
मुझे इसे कहीं और पार्क करना होगा। मुझे चाबियाँ दोगे?
इसे कहीं और पार्क करने की ज़रूरत नहीं है।
आज मुझे मेरा बैज वापस मिल रहा है और तुम इससे बिल्कुल ख़ुश नहीं लग रहे हो।
यह उन चीज़ों में से एक है जिनमें तुम्हें सुधार लाना होगा,
रो।
अगर तुम ख़ुद को ख़ुशी अनुभव करने की अनुमति दे सको,
मेरा मतलब, तो यह दुनिया की सबसे बदतर चीज़ नहीं होगी।
तुम्हारा परिवार तुम्हारा शुक्रिया अदा करेगा। मैं तुम्हारा शुक्रिया अदा करूँगा।
और सबसे ज़रूरी बात, पता है कौन तुम्हारा शुक्रिया अदा करेगा? तुम।
तुम ख़ुद का शुक्रिया अदा करोगे।
ए, मैं ख़ुशनुमा इंसान हूँ।
कहाँ जा रहे हो?
मैं उस कमबख़्त कार को कहीं और पार्क करूँगा।
तो पहले ही क्यों नहीं माने थे?
मैंने वही कहा था।
मैं सुन नहीं रहा हूँ।
की वेस्ट शेरिफ़ का ऑफ़िस
ए, यैंसी।
ए। सुप्रभात।
यहाँ आकर ख़ुशी हुई।
वह आ गया।
- मेरे दोस्त। - ए।
सुनो, मुझे पता है कि शायद मैं कल तक आधिकारिक तौर पर नौकरी पर वापस नहीं आऊँगा,
पर मैं आज मुफ़्त में काम करूँगा।
मैं बस तुरंत काम करना शुरू करूँगा।
और कोई समस्या है जो तुरंत हल करनी है? मैं तैयार हूँ।
थोड़ा ब्रेक लगाओ।
वैसे, मैं ब्रेक नहीं लगा सकता, सनी, क्योंकि तुमने मेरी कार छीन ली।
तुम मज़ाकिया हो।
क्या हो रहा है?
क्लिफ़ ने आरोप वापस ले लिए थे।
बेशक ले लिए, पर मुझे सहमत होना पड़ा
कि तुम्हें डिटेक्टिव का पद तुरंत वापस न दूँ।
- आह, धत् तेरे की। - मुझे भी बुरा लग रहा है।
मैं तुम्हारे हक़ में लड़ रहा था।
और भले डॉक्टर ने क्या कहा कि वह मुझे मेरे पद पर लौटने की अनुमति कब देगा?
पता नहीं। हमने लगभग बस दस सेकंड बात की।
पर तुम पूरा समय मेरे लिए लड़ रहे थे।
उस आदमी की पहुँच ऊपर तक है।
वह आधे काउंटी कमिश्नरों के मस्सों की बायोप्सी कर चुका है।
और उनके पास यूट्यूब है, समझे?
उन्होंने तुम्हें बंदरगाह में उसके गोल्फ़ कार्ट को पानी में गिराते देखा।
पर तुम पर मेरा एक एहसान है। वह हाथ याद है?
ज़रूर है। और मैं उसकी सराहना करता हूँ, इसलिए मेरे पास तुम्हारे लिए दूसरा काम है। एक अच्छा काम।
तुम्हें अच्छा खाना पसंद है, है न?
मुझे तो पसंद है।
तुम क्या कहना चाहते हो?
तुम्हारा नया काम : रेस्टोरेंट इंस्पेक्टर।
- रोच पेट्रोल? - तुम्हें ज़्यादा काम नहीं करना पड़ेगा, एंड्रू।
- पहले वाला बीमार पड़ गया और उसने नौकरी छोड़ दी। - वह मर गया, सनी।
ठीक है। "वह मर गया।"
पर पहले वह बीमार पड़ा था।
तुम मुझे यहाँ किसी डेस्क वगैरह में छुपा नहीं सकते?
मैं कुछ ठोस काम नहीं कर रहा होऊँगा। मैं बस अपनी पसंदीदा वेबसाइट देखता रहूँगा।
मुझे फिर से डिटेक्टिव बनने के लिए क्या करना होगा?
ठीक है, सनी, कृपया।
कृपया।
तुम यह काम करो, मुसीबतों से दूर रहो।
जब चीज़ें शांत हो जाएँगी, मैं तुम्हें तुम्हारा पद वापस दे दूँगा।
क्या कहते हो?
यैंसी ने इस बारे में लगभग एक सेकंड तक सोचने का ढोंग किया।
मैं कब शुरू करूँ?
हम यहाँ समय बर्बाद कर रहे हैं।
बैड मंकी
स्कूबा गोताखोर हमेशा से भारी संख्या में एंड्रोस आते रहे हैं
क्योंकि पृथ्वी पर अन्य जगहों के मुक़ाबले यहाँ सबसे ज़्यादा ब्लू होल हैं।
पर नेविल को इस सबकी परवाह नहीं थी।
उसे बस उम्मीद थी कि मछलियाँ फँसती रहें।
क़िस्मत से, कल और परसों की तरह, वे फँस रही थीं।
पर तभी क़िस्मत ने नेविल का साथ छोड़ दिया।
सुप्रभात।
अच्छी मछली है।
नेविल के डैड ने एक बार डींग मारी थी कि इस जगह को बनाने में उन्हें केवल एक दिन लगा था।
मेरा घर।
उसे गिरने में उससे भी कम समय लगा।
और हमने तुम्हारा सारा सामान वहाँ रख दिया।
तुम्हारे पास उन्हें इस तट से ले जाने के लिए दस मिनट हैं।
कौन कहता है?
मैं।
अब तुम्हारी बारी है कुछ कहने की।
मैंने यही सोचा था।
नेविल ने पहले कभी भी कायर जैसा महसूस नहीं किया था।
यह शर्मिंदगी उसे थोड़ी चुभी।
रही ड्रिग्स की बात, उसे बस अंगूर चाहिए थे।
ए, हैंडसम।
- हैलो। - मैंने सुना किसी को सवारी चाहिए थी।
फ़ूड इंस्पेक्टर?
क्लिफ़ इतना दयनीय, प्रतिशोधपूर्ण आदमी है।
तुम लाइब्रेरी खोल रही हो?
मैं अपनी सारी किताबें स्टोरेज में रख रही हूँ।
मुझे आज रात को हमेशा के लिए शहर छोड़ना होगा।
- कृपया कारण मत पूछना। - ठीक है।
तुम कारण नहीं पूछोगे?
तुमने अभी-अभी कहा कि तुम नहीं…
विश्वास नहीं होता कि मैंने उस आदमी को दिल दिया जिसमें थोड़ी भी जिज्ञासा नहीं है।
बॉनी, कभी-कभी ऐसा लगता है कि मैं एक फ़िल्म में हूँ जो तुम अपने दिमाग़ में लिख रही हो।
धन्यवाद, एंड्रू।
तुमने यह बेहद प्यारी बात कही।
हमेशा की तरह, यैंसी को महसूस हुआ कि वह बॉनी की
पागलपन की दुनिया में फँसा जा रहा है।
फिर से वह यूकॉन देखकर वह होश में आ गया।
तुम यहीं रोक सकती हो। मैं बाकी रास्ता पैदल जाऊँगा।
- क्या? मुझे ल… - मैं ठीक हूँ। यहीं रोको।
अलविदा, एंड्रू।
कॉफ़ी।
- धन्यवाद। - हाँ?
ए, रो, तुम व्यस्त हो?
तुम पता कर सकते हो क्या ईव स्ट्रिपलिंग के पास एक काली यूकॉन जीटी है?
मैं बिल्कुल भी व्यस्त नहीं हूँ, पर फिर भी मैं यह नहीं करूँगा।
- एक कॉफ़ी। - हाँ, बेशक।
देखो, मैं इससे दूर रहने की कोशिश कर रहा हूँ, पर ईव और उस हाथ और फ़िनी की
गोली मारकर हत्या होने के चलते…
मेरी अंतरात्मा मुझसे कह रही है कि ये सारी चीजें किसी न किसी तरह से जुड़ी हुई हैं, समझे?
मानो मुझे जो पता है, उसके चलते कोई मुझ पर नज़र रख रहा है,
पर समस्या यह है कि मुझे सच में नहीं पता कि मुझे क्या पता है।
हाँ, तुम्हारे साथ हमेशा से यही समस्या रही है।
कृपया, बस मुझ पर एक एहसान करो
- और इसकी जाँच करो। - नहीं।
फ़ोन मत रखना। मुझे पसंद नहीं जब तुम…
यह यैंसी के लिए एक परिचित सवाल था।
उसे क्या पता था जो उसे नहीं पता था कि उसे पता था, और किसे यह पता था?
एक बार फिर, वह यूकॉन उसके होश ठिकाने ले आई।
धत् तेरे की।
स्टोनीज़ क्रैब शैक
हैलो।
मैं यहाँ यह सुनिश्चित करने के लिए आया हूँ कि तुम्हारी रसोई
सभी मौजूदा फ़्लोरिडा स्वास्थ्य और सुरक्षा कोड का अनुपालन करती है।
साथ ही, मैं बस तरोताज़ा होने के लिए तुम्हारा बाथरूम इस्तेमाल करना चाहूँगा?
- वह पीछे है। - धन्यवाद।
घर तहस-नहस होने के बाद, नेविल को किसी से शिकायत करनी थी।
संचालन करने वाली आत्माएँ, मैं तुमसे मेरे ज़रिए आगे बढ़ने का आह्वान करती हूँ
ताकि मैं इस आदमी की पीड़ा ख़त्म कर सकूँ।
तुम मुझसे इतना डर क्यों रहे हो?
माफ़ करना।
नहीं, मुझे यह बेहद पसंद आया।
चिंता मत करो। मैं किसी को नहीं बताऊँगा मैंने क्या देखा।
तुम्हें कोई अंदाज़ा नहीं है कि तुमने क्या देखा।
वह आदमी काफ़ी समय से कैंसर से पीड़ित है।
- तो तुम उसे मारने की कोशिश कर रही हो? - मैं?
मैं बस वह दरवाज़ा खोल रही हूँ जो उसके लिए बंद था।
या तुम चाहोगे कि वह पीड़ा सहता रहे?
उन्होंने मेरा घर तोड़ दिया।
वह अमरीकी, क्रिस्टोफ़र, वह सलामत है।
तुम्हारा जादू काम नहीं कर रहा है।
हैंडसम नेविल।
उसे जो चाहिए, वह चाहिए, और उसे वह अभी चाहिए।
वही आदमियों वाला स्वभाव।
तुम उस चीज़ पर इतना ध्यान दे रहे हो जो तुम्हारे सामने है,
कि तुम्हें यह नहीं दिख रहा कि तुम्हारे आस-पास क्या हो रहा है।
जो भी हो रहा है, उसे और तेज़ होना होगा।
तुमने ज़्यादा तेज़ी के लिए भुगतान नहीं किया।
पर क्या तुम्हारे पास कुछ और है जो तुम मुझे देना चाहो?
मैं इस बारे में सोचूँगा।
ठीक है।
तो फिर जाकर सोचो।
मुझे तुम्हें हमेशा जाने को क्यों कहना पड़ता है?
दरअसल, मायामी नावों पर डांस करने की राजधानी हो सकती है,
पर रोज़ा काफ़ी पहले इसमें और ऐसे बारों में दिलचस्पी खो चुकी थी।
फिर भी, वह अपनी बहन को मना नहीं कर पाई।
वाह।
तुम बढ़िया दिख रही हो।
सच में, तुम्हें वह टॉप कहाँ से मिला?
- काम पर। - तुम कहाँ काम करती हो?
- ठीक है। मुझे प्यास लगी है। चलो चलें। - ठीक है।
उसे पता था कि मैल् नाराज़ हो जाएगी अगर उसने मज़े करने की कोशिश भी नहीं की,
पर उसके दिमाग़ में वही चीज़ घूम रही थी जो पूरा दिन घूमती रही थी।
कृपया, दो टकीला शॉट देना।
अह-अह-अह।
- क्या हुआ? - तुमने वह टॉप एक लाश से चुराया?
- मैंने इसे धोया था। - यह गंदा काम किया।
- अरे, चलो भी। - क्या? यह घिनौना है।
- हैलो। धन्यवाद। - ज़रूर।
ख़ैर।
सुनो, आजकल तुम्हें क्या हो गया है?
तुम क्या कह रही हो?
- तुम बस थोड़ी… - क्या?
…उदास दिख रही हो।
क्या मुझे माँ को फ़ोन करना होगा?
- कृपया मत करो। यह भूल जाओ। - ठीक है। हद है।
पर तुम आकर्षक दिख रही हो।
मृत लड़की के कपड़ों में भी।
- धन्यवाद। - उसे यही लगता है।
- यहाँ आओ। - तुम क्या कर रही हो?
- नहीं। - हिम्मत भी मत करना।
मुझे हल्का होने जाना है।
- मैल्, मत जाओ। - हैलो।
- मैं ब्रैड हूँ।
बेशक हो।
माफ़ करना, ब्रैड।
वह काफ़ी अच्छी घड़ी है।
- धन्यवाद। - मरॉ, हँ?
- मैं तुम्हारी टैन लाइन देख सकती हूँ? - मैं तुम्हारी टैन लाइन देख सकता हूँ?
क्या? अरे, हाँ। मेरा मतलब, बिल्कुल।
मैं बस… मैं तुम्हें सब कुछ दिखाऊँगी अगर तुम मुझे पहले अपनी दिखाओ।
हाँ।
देखो,
मेरा घर पास ही है।
पता है क्या?
तुम बस यहीं इंतज़ार क्यों नहीं करते,
और मैं जाकर अपनी बहन को बताती हूँ कि मैं जा रही हूँ।
ब्रैड का हाल ही में तलाक़ हुआ था, इसलिए उसके लिए यह एक बड़ा पल था।
हाँ।
शायद यह और भी बड़ा होता अगर वह वापस लौटती।
मैं तुम्हारा रेस्टोरेंट बंद करवा रहा हूँ।
सौ डॉलर की शर्त, तुम नहीं करवाओगे।
हे भगवान। क्या तुम्हारे चाकू पर ख़ून लगा है?
ब्रेनन को अपने तेज़ दिमाग़ पर काफ़ी गर्व था।
- दो सौ। - ब्रेनन,
मुझे 17 स्वास्थ्य उल्लंघन मिले
और मैं उतनी कोशिश भी नहीं कर रहा था।
- चलो भी। जैसे? - यहाँ चूहे का मल है।
चूहे के बाल हैं। यहाँ सच में मरे हुए चूहे हैं।
ठीक है, यह एक ही चीज़ होनी चाहिए, तीन नहीं।
तुम्हें बस "चूहा" लिखना चाहिए।
यहाँ चारों तरफ़ तिलचट्टे हैं।
यहाँ फफूंद लगी सब्ज़ियाँ हैं।
यहाँ सड़ा हुआ झींगा है,
- जो बस वहाँ रखा है। - वह डीफ़्रॉस्ट हो रहा है।
और मेरा पसंदीदा : उस सूप में सच में एक कंडोम है।
वह चाउडर है।
शायद मैं फिर कभी कुछ खा नहीं पाऊँगा।
आज काफ़ी उमस होने वाली है, इसलिए देवियों, सुनिश्चित करें कि एंटी-फ्रिज़ का इस्तेमाल करें।
मैं हूँ "हैदर विद द वैदर" और यह थी मौसम की जानकारी।
ईश्वर उस पर कृपा करें। वह अब भी उस वाक्य से शो ख़त्म करती है।
पिछला अधिकारी, निल्सन, उसने कभी मुझे परेशान नहीं किया था।
कभी नहीं। और वह यहाँ रोज़ाना खाता था।
और उसकी हेपेटाइटिस से मृत्यु हो गई।
तुम्हारा रेस्टोरेंट बंद किया जाता है।
और तभी यैंसी को पुसी मैग्नेट की गर्लफ़्रेंड दिखी।
उसे पक्का यक़ीन था कि उसने भी उसे देखा।
वह क्या था?
अब वह मेरी समस्या नहीं है।
ए, सभी सुनो। एक सार्वजनिक सेवा घोषणा :
तुम्हें अपने मुँह में वह खाना डालना बंद करना चाहिए।
सच में? वाह।
सुनने के लिए धन्यवाद।
नेविल लगभग उतना ही हताश महसूस कर रहा था जितना कि यैंसी।
हैलो। द बेज़ एज में स्वागत है। आज आप हमारे यहाँ खाना खाएँगे?
अपने काम से मतलब रखो।
उनके यहाँ पहले कभी कोई परिचारिका नहीं थी।
उसे समझ नहीं आ रहा था कि कैसे उसका पसंदीदा स्थानीय बार रातों-रात इतना बदल सकता है,
पर वह एक चीज़ ज़रूर जानता था : उसे यह पसंद नहीं आया।
- यहाँ क्या हुआ? - तुम्हारा दोस्त क्रिस्टोफ़र।
बार कर्ली टेल लेन रिज़ॉर्ट का हिस्सा बन रहा है।
पर्यटकों के लिए हर चीज़ ताज़ा और साफ़-सुथरी बनानी होगी, एह?
अपने बारे में कहो। मुझे ताज़ी और साफ़-सुथरी चीज़ों से ऐतराज़ नहीं है।
यह बकवास है। चलो भी। चलो इस पर बात करें, एह?
- वह क्या हो रहा है? - उन्होंने चार्ल्स को नौकरी से निकाल दिया।
शायद वह नई सजावट में फिट नहीं बैठ रहा है।
मुझे बस मेरे हक़ के 400 डॉलर चाहिए।
भाड़ में जाओ।
तुम चोर हो और तुम्हारा बॉस भी।
तुम क़िस्मतवाले हो कि यहाँ आस-पास लोग हैं।
नेविल यह सोचने पर मजबूर हो गया
कि कहीं उसकी तरह उसका दोस्त भी इस आदमी, एग से डरता तो नहीं है।
ए, लड़कों।
पता चला कि वह नहीं डरता है।
- तुम ठीक हो, चार्ल्स? - ठीक हूँ।
- वह मुझे दो। - नहीं, नहीं।
रुको, चार्ल्स।
उस सुंदर वेट्रेस को बुलाओ।
- मेरी भतीजी मुझे लेने आ रही है। - डॉनी?
मैं तुम्हारे साथ चलूँगा।
उस कमीने के बर्ताव के लिए खेद है।
तुम उसे पहले से जानते हो?
वह नासॉ से आया है।
हाँ, हम मिल चुके हैं।
भाड़ में गया वह क्रिस्टोफ़र।
ए, तुम अभी तक ड्रैगन क्वीन से मिले?
उसने कहा कि उसे और पैसे चाहिए।
मुझे पता है कहाँ से पैसे हासिल करने हैं।
ए, डॉनी।
कैसी हो?
आप इस बचकाने ऐयाश के साथ क्या कर रहे हैं?
ऐयाश?
- वह हर किसी के साथ सेक्स करता है। - बढ़िया है।
हर किसी के साथ नहीं।
- मुझे सवारी मिलेगी? - ज़रूर।
पर मुझसे नहीं।
मिशेल मरॉ लिमिटेड एडिशन 2,20,000.00 डॉलर
रोज़ा लंबे समय से अपनी नौकरी से जुड़ी किसी भी चीज़ को लेकर
इतनी उत्साहित नहीं हुई थी।
दूसरी तरफ़, यैंसी को अपनी नई नौकरी से नफ़रत हो रही थी।
उसके पसंदीदा नूडल्स अब उसे स्टोनीज़ में दिखे कीड़ों की याद दिला रहे थे।
- हैलो? - ए, मैं बोल रही हूँ, रोज़ा।
मुझे अभी-अभी पता चला कि निक स्ट्रिपलिंग के पास कौन सी घड़ी थी।
लिमिटेड एडिशन मिशेल मरॉ।
इसका खुदरा मूल्य लगभग 2,20,000 डॉलर है।
वाह। मुझे घड़ीसाज़ होना चाहिए था,
पर शायद इसके लिए प्रशिक्षण की ज़रूरत होती है।
देखो, शायद तुम्हें ईव के घर जाकर उससे पूछना चाहिए
कि क्या निक अपनी फ़िशिंग ट्रिप में घड़ी पहनकर गया था।
मुझे तुम्हें यहीं रोकना होगा, रोज़ा।
मैं इसमें शामिल नहीं हो सकता।
तुम क्या कह रहे हो? तुमने ही मुझे इसमें शामिल किया था।
तुम विनम्र होना बंद करके सच सुनना चाहती हो?
क्या यह "द रियल वर्ल्ड" का इंट्रो है?
मेरे बचाव में, मुझे लगा था कि तुम यह जानने के लिए काफ़ी छोटी हो।
मेरे शेरिफ़ ने मुझे ख़ास तौर पर कहा है
कि अगर मुझे पुलिस बल में फिर से शामिल होना है,
तो मुझे इस केस से दूर रहना होगा।
अब, मुझे एहसास है कि मैं अपनी ही वजह से इस मुसीबत में फँसा हूँ।
कुछ हद तक डॉ. क्लिफ़र्ड विट भी इसकी वजह है,
और सच कहूँ तो, कुछ हद तक तुम भी हो।
- मैं? - चुगली करने के लिए।
तुमने सनी से मेरी चुगली की। तुम चुगलखोर हो।
मैं तुम्हें आँक नहीं रहा। यह सब करते हैं, मैं भी।
मेरा मतलब, ऐसा नहीं है कि मैंने दस साल की उम्र के बाद से
कभी चुगलखोरी की है, पर,
सब लोग अपने-अपने समय पर बड़े होते हैं।
- तुम मुझे समझाने का मौका दोगे? - नहीं।
जहाँ तक उस घड़ी का सवाल है, तुम कई भले लोगों के साथ
एक पुलिस स्टेशन में काम करती हो, जिन्हें तुम अपने विचार सुना सकती हो,
पर मुझे नहीं।
हे भगवान। तुम इतने बचकाने हो।
कम से कम, मैं चुगलखोर नहीं हूँ। शुभरात्रि, रोज़ा।
भाड़ में गया यह सब।
जब भी रोज़ा तनाव में होती थी, उसके पास तनावमुक्त होने का एक पक्का उपाय था।
पर, आज रात को, उसका दिमाग़ शांत नहीं हो रहा था।
यह क्या हो रहा है?
ए, माँ।
कुछ नहीं।
बस कल्पना कर रही हूँ कि मेरी लाशों में से एक होना कैसा होगा।
तुमने मुझे यह क्यों बताया?
नहीं।
तुम्हें अभी बाहर अपनी बहन के साथ मज़े करने चाहिए थे।
हे भगवान। क्या उसने आपको फ़ोन किया?
वह तुम्हें लेकर चिंतित है और तुम्हारे डैड भी।
वह ख़ुद का ख़याल रख सकती है।
अरे, माँ।
तुम काफ़ी जीवंत थी।
ठीक है, ठीक है। मॉम, धन्यवाद।
आपसे प्यार है। अलविदा।
मैं अब भी जीवंत हूँ।
अगली सुबह, यैंसी ने रोज़ा और
पुलिस से किसी भी तरह संबंधित हर चीज़ के बारे में भूलने की पूरी कोशिश की।
जब यह पूरा हो जाए, तो बस आगे बढ़ो। ठीक है?
वह असफल रहा।
तुम्हें यहाँ नहीं होना चाहिए।
सच कहूँ तो, क्या कभी भी किसी को भी कहीं भी होना चाहिए?
अब, तुम्हें क्या लगता है कि यहाँ दक्षिण फ़्लोरिडा में कितनी काली यूकॉन
मौजूद हो सकती हैं?
मैंने जाँच की थी। 17,000।
हद है।
मेल ढूँढना आसान होता अगर हमारे पास टायर के निशान होते।
शायद अगली बार, तुम्हें उसे ख़ुद को कुचलने देना चाहिए।
मेरा चेहरा देखो। क्या मैं ऐसा दिखता हूँ कि अभी इस बारे में मज़ाक करने को तैयार हूँ?
- मैं तैयार हूँ। - हाँ।
चलो। यहाँ से जाओ। मुझे काम करना है।
पता है क्या हुआ?
मैं स्टोनीज़ के यहाँ निरीक्षण कर रहा था…
- मुझे वह जगह बेहद पसंद है। - नहीं होनी चाहिए।
वह बेहद घिनौनी जगह है। वह जगह चूहों से भरी है।
पर ख़ैर, मैंने मैडेलिन को देखा। फ़िनी की गर्लफ़्रेंड को।
जैसे ही उसने मुझे देखा, वह बस भाग निकली।
तुम क्या कर रहे हो? तुम पुलिसवाले नहीं हो। इससे दूर रहो।
हाँ, पता है, पर मैं तुम्हें यह बता रहा हूँ क्योंकि तुम पुलिस वाले हो।
मैं बस तुम्हें वह जानकारी दे रहा हूँ जो लोगों की ज़िंदगियाँ बचा सकती है।
- यह रही। यह… - ठीक है, ठीक है।
- यह रही थोड़ी जानकारी। - धन्यवाद।
अगर तुम इसे समझना चाहो, तो थोड़ी और जानकारी इकट्ठी करो,
उसकी जाँच करो और देखो तुम्हें क्या पता चलता है।
- अलविदा, यैंसी। - ठीक है। ख़ैर, बाद में मिलेंगे।
इसकी जाँच करने के लिए बहुत-बहुत धन्यवाद।
- अलविदा। - फिर से धन्यवाद। इसकी सराहना करता हूँ।
अच्छे चुनाव करो।
पेनिनसुला कार रेन्टल
- तुम बबल बनाने में माहिर हो। - धन्यवाद।
ठीक है।
मेरे पास तुम्हारे लिए जीपीएस सहित दो-दरवाज़े वाली इकॉनमी सिडान है।
बहुत-बहुत धन्यवाद। यह बढ़िया है।
और हम तुम्हें वह दे सकेंगे…
छह दिनों में।
पता नहीं मैंने तुम्हें स्पष्ट बताया या नहीं। दरअसल मुझे वह कार अभी चाहिए।
ठीक है।
- बढ़िया ख़बर है। हमारे पास मायामी में एक है। - यह बढ़िया है।
बहुत ख़ूब। इस पर हाई-फ़ाइव।
यह शानदार है क्योंकि मैं बस वहाँ पैदल जा सकता हूँ।
तुम्हें पता नहीं था कि तुम्हारे पास कार नहीं है? यह सस्पेंस किस लिए? यह क्रूरता है।
तुम बस कह सकती हो, "मेरे पास कोई कार नहीं है।"
यह कीज़ है।
- हाँ? - तुम कहाँ हो?
तुमने मुझसे यहाँ तीन बजे मिलने को कहा था। अभी 3:20 हो गए हैं।
तुम्हारी मदद के लिए बहुत-बहुत धन्यवाद। तुम शानदार हो।
- कोई बात नहीं। - हाँ। माफ़ करना, मैं भूल गया था।
मैं तुमसे जल्द मिलूँगा।
वह झूठ था।
उसे पता था कि अगर वह पैदल गया, तो उसे लगभग 25 मिनट लगेंगे,
शायद केवल 23 मिनट अगर वह धीरे भागकर गया।
अंत में, उसे लगभग आधा घंटा लगा।
ईव इतनी कमीनी है।
सुनो वह उन्हें इतनी जल्दी मृत घोषित करने की कोशिश क्यों कर रही है :
एक पाँच मिलियन डॉलर की जीवन बीमा पॉलिसी है,
और अंदाज़ा लगाओ कि यह सब किसे मिल रहा है?
- ईव को सब मिल रहा है। - तुमने मुझे अंदाज़ा लगाने का समय नहीं दिया।
मैं पूरा आश्वस्त हूँ कि मैं सही अंदाज़ा लगा सकता था।
पर मैं बस अभी उस स्थिति में नहीं हूँ कि इस केस की जाँच कर सकूँ।
मुझे लगता है कि मेरी सौतेली माँ ने मेरे डैड की हत्या की और तुम मुझसे कुछ नहीं पूछोगे?
ठीक है। तुम अपने डैड से काफ़ी अरसे से नहीं मिली थी।
क्यों?
कमबख़्त ईव ने उन्हें बताया था कि मैं ड्रग्स लेती थी,
जो कि सच था, पर डैड ने मुझे पैसे देना बंद कर दिया था।
इसलिए मैंने उन्हें भाड़ में जाने को कहा था और बस यही बात है।
उन्होंने कभी मुझे वापस फ़ोन नहीं किया। और न मैंने कभी किया।
ईव के पास उनकी हत्या करने की कोई और भी वजह थी?
तुमने किसी गुप्त बॉयफ़्रेंड के बारे में कुछ कहा था।
हाँ। मैंने अंतिम संस्कार के दौरान उसे फ़ोन पर सुना था।
बहामास में क्रिस्टोफ़र नामक कोई आदमी था।
उन्होंने मुझे नासॉ के पार्किंग लॉट से सीधे नाव तक चलाकर लाने दी।
तुम्हें सच में लगता है कि एक नई विधवा को ऐसी गाड़ी चलनी चाहिए?
लोग अलग-अलग तरीकों से शोक मनाते हैं। मैं टिली को दिखाना चाहती हूँ।
उसे यह बेहद पसंद आएगी।
टिल! उसे यह बेहद पसंद आएगी।
यह प्यारी है न, जान?
पता है क्या?
शायद तुम्हें मेरे साथ मायामी चलना चाहिए।
और जबकि ईव बहामास में अपनी प्यास बुझा रही है,
- हम उसके घर में चोरी-छुपे घुसकर… - बिल्कुल नहीं।
- चलो भी। - भले ही यह आकर्षक लगता है,
मैं यह कभी नहीं करूँगा।
मुझे नहीं लगता कि डैड के साथ कोई बचकानी दुर्घटना हुई होगी और वे डूब गए होंगे।
क्यों नहीं? ईव ने कहा था कि उन्हें तैरना नहीं आता था।
बकवास। उन्हें डाइविंग करना बेहद पसंद था।
मैंने उनकी पसंदीदा स्पीयरगन भी ताबूत में रखी थी।
यह अपने एहसास जताने का अजीब तरीका है।
क्या तुम बस मेरे लिए इसकी जाँच करोगे? कृपया?
देखो, केटलिन…
तुम जिन हालातों से गुज़र रही हो, मैं वह समझ सकता हूँ,
सच में, पर अभी यह संभव नहीं है।
भाड़ में जाओ। तुम बस बाकियों जैसे ही हो।
अलविदा, केटलिन।
केटलिन को असहाय महसूस करने की आदत थी,
आमतौर पर वह इस वजह से गुमराह हो जाती थी,
पर उसे पता था कि उसके पास एक आख़िरी उपाय था।
तुम्हें लगता है यह ख़त्म हुआ, पर मुझे पता है तुमने क्या किया।
मैं बीमा कंपनी को फ़ोन कर रही हूँ।
हाँ।
एन्ड्रोस में दोपहरें काफ़ी धीमी बीतती थीं।
ड्रिग्स को अपने पसंदीदा पेड़ पर दोपहर बिताना पसंद था,
यह सोचते हुए कि किस पर अपना मल फेंकना है।
एग को एक बियर और थोड़ा शांत समय पसंद था।
वह काफ़ी पहले ही स्वीकार कर चुका था कि वह आजीविका के लिए क्या करता है,
पर फिर भी उसे अपनी दिनचर्या में रुकावट आना पसंद नहीं था।
जब हमने बार को पेंट किया था, तब हमने सिक्योरिटी कैमरे भी लगवाए थे।
मैं जाकर पैसे ले आता हूँ।
अब काफ़ी देर हो चुकी है।
नहीं। चलो भी।
एगी कहाँ है?
मुझे एक स्मूदी चाहिए।
मुझे नहीं पता, शायद काम कर रहा है।
ए, उस भद्दे कुत्ते को बिस्तर से दूर रखना, समझी?
ठीक है।
धत्।
मुझे मायामी जाना होगा।
तुम्हें लगता है यह ख़त्म हुआ, पर मुझे पता है तुमने क्या किया।
मैं बीमा कंपनी को फ़ोन कर रही हूँ।
ठीक है। मैं क्लैस्पर्स से हमारे लिए प्लेन तैयार करने को कहता हूँ।
नहीं। तुम बस यहीं रुको। मैं यह संभाल लूँगी। वैसे भी मुझे घर का हाल देखना है।
पक्का?
ईव?
यैंसी के लिए, अपनी पसंदीदा कुर्सी में बैठना
काफ़ी हद तक रोज़ा के बाथटब में लेटकर गांजा फूँकने जैसा था :
आमतौर पर इससे उसका तनाव दूर होता था।
पर, उस दिन, उसका तनाव दूर नहीं हुआ।
मुझे नहीं लगता कि डैड के साथ कोई बचकानी दुर्घटना हुई होगी और वे डूब गए होंगे।
कृपया क्या तुम बस मेरे लिए इसकी जाँच करोगे?
कृपया?
- अभी यह संभव नहीं है। - भाड़ में जाओ।
रोज़ा ने ईव का पता ढूँढ निकाला था
और जाकर उससे गुम हुई घड़ी के बारे में पूछने के लिए एक दिन की छुट्टी ली थी।
उसे आख़िरी पल से पहले तक समझ नहीं आया कि शायद यह अच्छा विचार नहीं था।
- नहीं। स्वागत है। - तुम यहाँ क्या कर रहे हो?
तुम सच में यहाँ हो?
हम सुरक्षित हैं।
मेरे पास पक्की जानकारी है कि ईव बहामास में अपनी प्यास बुझा रही है।
मुझे… यह… नहीं, उस… उसने यही कहा था।
उसकी सौतेली बेटी ने। तुम्हें मेरा मतलब पता है।
तुम यहाँ क्या कर रहे हो?
वही जो तुम कर रही हो : घुसपैठ।
- मैंने दस्तक दी थी। - ठीक है, तुम बस घुस रही हो।
फिर भी तुम इसके लिए मुसीबत में पड़ सकती हो।
और तुम्हें पता है क्या? बस तुम्हें बता दूँ, मैंने चुगलखोरी नहीं की।
मैं चुगलखोर नहीं हूँ।
उस आदमी, सनी ने मुझे झांसा दिया और कहा कि तुम दोनों अच्छे दोस्त हो
और मुझसे पूछा कि हम किस पर काम कर रहे हैं।
यह सनी जैसा ही सुनाई पड़ता है। माफ़ करना मैंने तुमसे रूखा बर्ताव किया।
मैंने तुम्हें माफ़ नहीं किया।
तो तुम उन लोगों में से एक हो जो तुरंत माफ़ नहीं कर सकते हैं।
- मुझे ऐसे लोग पसंद हैं। - जो भी हो।
तो, हम क्या ढूँढ रहे हैं?
हम? ठीक है, यह मज़ेदार है।
हम सबूत ढूँढ रहे हैं।
ख़ैर, स्पष्ट बताने के लिए धन्यवाद।
यह सच में मददगार है।
क्या यह ज़्यादा मददगार होता अगर मैं उन्हें सुराग़ कहता?
ए…
- ए, सावधान। - ए, अपने पैर पोंछो।
शांत हो जाओ। ये रईस कमीने कभी घर पर नहीं होते हैं।
मुझे एक टर्की सैंडविच चाहिए।
जानती हो, मेरे लिए पर्याप्त बड़े शावर ढूँढना कठिन होता है क्योंकि मैं इतना लंबा हूँ।
यह सच में आलिशान है।
तुम अभी क्यों बात कर रहे हो?
- मैं चुप नहीं रह सकता हूँ। - चलो चुप रहें।
साथ ही, अपने बॉयफ़्रेंड को इसके बारे में मत बताना।
मुझे नहीं लगता कि उसे यह सुनकर अच्छा लगेगा कि तुम किसी और के साथ शावर में हो।
- मेरा कोई बॉयफ़्रेंड नहीं है, समझे? - जानता हूँ।
मुझे बस लगा कि तुमने यह इसलिए कहा था
ताकि लोग तुम्हारे साथ सेक्स करने की कोशिश करना छोड़ दें।
- सही कहा। - यह कारगर है।
- यह अच्छा है। - बढ़िया है।
- साथ ही, क्या तुम बस… - हे भगवान।
…दरवाज़े पर दस्तक देकर ईव से घड़ी के बारे में पूछने वाली थी?
- मेरा मतलब, क्या यही तुम्हारी योजना थी? - कृपया, कृपया…
भगवान के लिए, बस कृपया चुप रहो।
केवल इसलिए क्योंकि तुमने इतने अच्छे से पूछा।
मुझे पता नहीं यह कैसे चालू हुआ। इसमें कोई नॉब भी नहीं है।
- बस इसे बंद कर दो। - पता नहीं कैसे यह…
- उस तरफ़। - ठीक है, माफ़ करना। यह पहेली जैसी है।
- बस… ऊपर करो। - हो गया।
हो गया।
क्या वह ख़ून है?
चलो देखें यहाँ क्या है।
ये हड्डी के टुकड़े जैसे दिख रहे हैं।
हाँ, शायद।
शंख के टुकड़े हो सकते हैं।
नमकीन। फिर भी पक्का नहीं बता सकता।
नहीं, नहीं। मैं स्पष्ट कर देती हूँ। ये पक्का हड्डी के टुकड़े हैं।
तुमने मुझे इन्हें चाटने क्यों दिया?
मैंने तुम्हें इन्हें चाटने नहीं दिया। तुमने बस ख़ुद ही चाट लिया।
- हैलो? - धत्।
वहाँ कौन है?
माफ़ करना,
तुम इस घर में क्या कर रहे हो जो हमने अभी-अभी खरीदा?
तुम बस यूँ ही हमारा बाथरूम इस्तेमाल नहीं कर सकते।
मुझे इसका अनुभव है और सहानुभूति रखता हूँ, पर मुझे यह स्वीकार नहीं है।
माफ़ करना। किसी ने हमें कुछ नहीं बताया।
ख़ैर, मेरे पाँच तक गिनने से पहले यहाँ से निकलो।
- एक, दो… - जब वह गिनती है, तब यह ख़तरनाक होता है।
…तीन, चार…
सैंडविच भूल जाओ। हमें जाना होगा।
- शाबाश। - धन्यवाद।
नेविल ने अपनी बहन से अपने हिस्से के पैसे लेने के लिए…
मेबल्स टैक्सी
…कीज़ जाने का फैसला लिया था, पर वह यह सफ़र अकेले नहीं करना चाहता था।
ऊपर आओ।
निकोल्स टाउन एयरपोर्ट
अंदर ही अंदर, उसे उम्मीद थी कि उसकी बहन उनके मतभेदों को भूलकर
उसे देखकर ख़ुश होगी।
मुझे पता था कि तुम पैसों को लेकर अपना मन बदल लोगे।
तुमसे भी मिलकर ख़ुशी हुई, समारा।
अच्छा दिख रहा है, जेडन।
बुरा नहीं है, ड्रिग्स।
तुम बढ़िया कर रहे हो, ड्रिग्स।
- जेडन इतना बड़ा हो गया है। - एक साल में यही होता है।
- लगता है कि तुम झगड़ा करना चाहती हो। - मुझे भी यही लगता है।
हम उस घर में पले-बढ़े थे। अगर डैड यहाँ होते, तो वह बेहद नाराज़ होते।
- वह चाहते थे कि मैं वहाँ रहूँ। - हाँ।
डैडी हमेशा वही चाहते थे जो तुम चाहते थे।
पक्का अच्छा लगता होगा।
मैं नौ बजे मेरा रेस्टोरेंट खोलती हूँ।
मैं कल काम पर जाते समय बैंक से तुम्हारे पैसे निकाल कर ला दूँगी।
ठीक है।
कूड़ा पीछे की गली में फेंक देना।
- माँ, देखिए। - बहुत ख़ूब, जेडन।
इटरनल विटनेस जीएँ - प्यार करें - शांति - सीखें
जब केटलिन को ड्रग्स की लत लगी थी,
तब फ़्लोरिडा के विशाल चर्चों में से एक ने उसे सहारा दिया था।
अपने मंगेतर को उसके युवा दल को फ़ील्ड ट्रिप के लिए तैयार करते देखकर,
वह बचाई जाने पर भाग्यशाली महसूस कर रही थी।
वॉटर पार्क में मज़े करना, दोस्तों।
धन्यवाद, जान। पक्का तुम साथ नहीं चलना चाहती?
- नहीं, वे जगहें पेशाब से भरी होती हैं। - उचित है।
- अब शांति से। - चलो चलें।
लोगों को लोगों से प्यार करना सिखाते हुए
केटलिन चर्च में किसी को भी देखकर हैरान नहीं होती थी।
वेश्याओं को, राजनेताओं को, किसी को भी नहीं।
पर, इस बार, वह दंग रह गई थी।
असंभव।
जान, कृपया मुझे बस एक सेकंड दोगी?
मैं तुम्हारे पिताजी के लिए प्रार्थना ख़त्म कर रही हूँ।
माफ़ करना, तुम्हारी बेटी ने अभी-अभी टोका।
पर उम्मीद है कि तुमने जिनके साथ सेक्स किया था, वे सभी वहाँ तुम्हारे साथ हैं, क्योंकि तुम इसके हक़दार हो।
आमीन।
क्या हम कहीं और जा सकते हैं जहाँ हम बात कर सकें?
बोलो। यहीं बोलो।
अरे, नहीं, मैं कहीं और जाना चाहती हूँ जहाँ ईश्वर सुन न रहे हों।
- वह हमेशा सुन रहे होते हैं। - तुमने सही कहा।
और इसलिए हम उनसे प्यार करते हैं।
हड्डी के नमकीन टुकड़ों को सबूतों की थैली में डालते हुए,
यैंसी सोच रहा था कि क्या उसे फिर कभी भूख लगेगी।
- यह ईव के लिए बुरी ख़बर है। - उसने हत्या की है, है न?
उसने अपने पति की हत्या की, उस शावर में लाश के टुकड़े किए
और फिर टुकड़ों को समंदर में फेंक दिया ताकि मछलियाँ उन्हें खा जाएँ।
पक्का इसमें और भी लोग शामिल हैं।
उसका एक बॉयफ़्रेंड है। साथ ही तुम्हें फ़िनी याद है जिसकी हत्या हुई थी?
हाँ, मैंने उसकी गर्लफ़्रेंड को देखा था, वह मुझे देखकर ऐसे भागी जैसे कोई पागल हो।
हाँ, शायद इसकी वजह तुम ख़ुद हो।
तो, तुम क्या करना चाहते हो?
यह सबूत पुलिस के पास ले जाना चाहते हो?
तुम्हारा मतलब अवैध रूप से हासिल किया हुआ सबूत?
मुझे व्यक्तिगत रूप से जेल पसंद नहीं हैं।
वहाँ गैंग वगैरह होते हैं। मुझे उनमें शामिल होना पसंद नहीं है।
हाँ।
- तुम हँस क्यों रही हो? - तुम्हें देखकर।
तुम्हें अपनी नौकरी वापस हासिल करने के लिए बस मुसीबत से दूर रहना था।
और तुम वह भी नहीं कर सकते, है न?
वैसे, क्या सनी को ख़ुशी होगी अगर मैं बस वह करूँ जो मुझसे कहा गया है?
हाँ।
पर जानती हो वह किस चीज़ से ज़्यादा ख़ुश हो सकता है?
तोहफ़े में हत्या का मामला सुलझाने का सरप्राइज़ पाकर।
है न? मेरा मतलब, ये सबसे बेहतरीन तोहफ़े होते हैं
क्योंकि ये ज़बरदस्ती नहीं दिए जाते।
न यह क्रिसमस है और न तुम्हारा जन्मदिन है।
और फिर मैं बस कहूँगा,
"ए, सनी। मैं तुम्हारे बारे में सोच रहा था, इसलिए तुम्हारे लिए यह लेकर आया।"
क्या तुम उपवास वगैरह तोड़ रही हो?
यह स्वादिष्ट है।
हड्डी के टुकड़े मुझे दो। ठीक है।
मैं कल सुबह इनकी जाँच करवाऊँगी,
डीएनए की जाँच करके देखूँगी कि क्या वह निक स्ट्रिपलिंग से मेल खाता है।
वैसे, मुझे कुछ बेहतर सूझा है। मुझसे कल सुबह दस बजे मिलो।
हम सफलतापूर्वक जाँच शुरू करेंगे…
मैं बिना अनुमति के तुम्हारे साथ हत्या के मामले की जाँच करना जारी नहीं रख सकती।
मैं तुम्हें पता भेज दूँगा।
- मैं नहीं आऊँगी। - ठीक है, देखेंगे।
जानती हो, ज़्यादा लोग बरीटो खाते समय साँस लेते हैं।
मेरी कार सच में आ गई है। मैं तुमसे बाद में मिलूँगा।
ए, पता है क्या? मैं नहीं आऊँगी।
मैं तुमसे वहीं मिलूँगा। मुझे तुम पर गर्व है।
वाह। कोई कोलोन का काफ़ी शौक़ीन है।
क्या हम खिड़कियाँ खुली रख सकते हैं, चीफ़?
वैसे, साइमन का भला हो कि उसने उस चर्च से तुम्हारा परिचय करवाया।
वह बेहद शानदार समुदाय है।
शायद तुम्हें नशा-मुक्त रहने में काफ़ी मदद मिलेगी।
मानना पड़ेगा, यह बेहद प्यारा घर है, जान।
- तुम्हें लगता है मैं बेवकूफ़ हूँ? - मुझे नहीं लगता कि तुम बेवकूफ़ हो।
मुझे लगता है कि तुमने जीवन में कुछ ग़लत फैसले लिए,
पर हम सबने लिए हैं।
तुम यहाँ पैसों के लिए आई हो।
बैठो।
बैठो, बैठो, बैठो।
केटलिन, मैं तुम्हारा गुस्सा समझती हूँ।
शायद मैं इसकी थोड़ी हक़दार भी हूँ, पर मैं तुम्हारे डैड से प्यार करती थी।
और मुझे उनकी कमी खलती है…
मेरा निकी।
क्या वह डैड की शादी की अंगूठी है?
मुझे लगा था कि तुमने वह बेचने वगैरह के लिए ले ली थी।
- पता नहीं। - जान, कभी नहीं।
सुनो। हम दोनों को आगे बढ़ने का रास्ता ढूँढना होगा।
तुम्हारे डैड की वजह से, आगे बढ़ना ज़्यादा आसान होगा।
मेरा मतलब, उन्होंने हमारी देखभाल करने के लिए ही वह बीमा पॉलिसी ली थी।
बेशक, किसी ने तुम्हें बताया होगा कि उन्होंने तुम्हें भी उत्तराधिकारी बनाया था, है न?
- नहीं। - क्या?
मुझे किसी ने नहीं बताया।
धत्।
मुझे बेहद खेद है।
मैं यहाँ तुम्हें यह बताने नहीं आई कि शोक कैसे मनाया जाए।
अगर मुझे ख़ूनी बुलाकर
और बीमा राशि मिलने में देरी करवाकर तुम्हें शोक से उबरने में मदद मिलेगी,
तो फिर मैं सौ प्रतिशत तुम्हारे समर्थन में हूँ।
यह बस पैसे हैं।
ठीक है, तुम्हें खाने की ज़रूरत है। मैं हमारे लिए पिज़्ज़ा मँगवाऊँगी।
बहुत-बहुत धन्यवाद। और ये गंध ज़िंदगी भर मेरे साथ रहेगी।
भले ही यैंसी की आँखों में अब भी पानी आ रहा था,
उसे माँ हिरण को अपनी झाड़ियाँ खाते हुए देखकर ख़ुशी हुई,
पर वह यह सोच रहा था कि उसका बच्चा कहाँ चला गया।
वह यह भी सोच रहा था कि यह कौन है।
शानदार नज़ारा है।
वैसे, अगर तुम्हें यह पसंद आया, तो बग़ल वाला घर बिक्री पर है।
वह मेरी औकात से थोड़ा बाहर है।
मैंने कभी ऐसा घर नहीं देखा जो ऐसा दिखता हो मानो उसने कोकेन लिया हो।
जोहना रसल, ओक्लाहोमा स्टेट ब्यूरो ऑफ़ इन्वेस्टीगेशन।
शानदार तरीके से बैज दिखाया।
मैं थोड़ा और धीरे और नाटकीय अंदाज़ से दिखाया करता था।
क्या तुम प्लोवर चेज़ नामक एक महिला को जानते हो?
मैं किसी क्लोवर चेज़ को नहीं जानता हूँ।
- पक्का? - प्लोवर? तुमने क्या कहा?
उसने बॉनी की फ़ोटो देखने की उम्मीद नहीं की थी।
दरअसल वह मेरी गर्लफ़्रेंड है, पर मैं उसे बॉनी विट के नाम से जानता हूँ।
शायद अभी हमारा रिश्ता टूट चुका है।
और दरअसल, उसने अभी-अभी शहर छोड़ा, जिसका,
बेशक अब मुझे कारण थोड़ा समझ आ रहा है।
पर क्या मैं पूछ सकता हूँ, उसने क्या किया?
वह ओक्लाहोमा में यौन उत्पीड़न के लिए वांछित है।
वह अंग्रेज़ी की टीचर थी। और अपने एक छात्र के साथ सोई थी।
वह जमानत मिलने के बाद हाज़िर नहीं हुई और लगभग नौ सालों तक ग़ायब रही।
फिर मैंने उसे एक यूट्यूब वीडियो में देखा
जिसमें तुम गोल्फ़ कार्ट में बैठे किसी बूढ़े आदमी को अटलांटिक महासागर में फेंक रहे थे।
- वह इसका हक़दार था। - बेशक होगा।
तुम्हें कोई अंदाज़ा है कि वह कहाँ गई होगी?
- नहीं। - मैं इसे "हाँ" समझूँगी,
पर तुम बताने को तैयार नहीं हो क्योंकि इस जानकारी से तुम्हें सदमा लगा है।
- शायद तुमने सही कहा। - मेरी बात सुनो।
जब तुम सब समझ जाओ और शांत हो जाओ, तो यह रहा मेरा कार्ड।
- मुझे फ़ोन करना। - ज़रूर करूँगा।
और तभी उसने हिरण के बच्चे को
एवन शुक की निर्माण साइट में फँसा देखा।
यह कमबख़्त आदमी।
मुझे एक मदद चाहिए।
शुभकामनाएँ।
जोहना अच्छी महिला थी।
उसने उसे यह बिना पूछे
पशु चिकित्सक के यहाँ छोड़ा कि उसके पास अपनी कार क्यों नहीं है।
हैलो।
इसे पैर में काफ़ी गंभीर चोट लगी है।
ठीक है। मुझे बस…
हाँ, लगता है उस पैर को काटना पड़ेगा।
अभी क्लिनिक बंद है।
क्या तुम आपातकालीन शुल्क भरने को तैयार हो?
नहीं, सर। यह पालतू जानवर नहीं है। यह जानवर प्रकृति का है।
तो फिर मेरा सुझाव है कि तुम इसे वहीं ले जाओ जहाँ यह मिला था
और प्रकृति को अपना काम करने दो।
ठीक है। मैं बस इसे तुम्हारे दरवाज़े के बाहर छोड़ दूँगा। तुम्हारे बच्चे हैं?
- दो हैं। - हाँ।
तुम और बच्चे इसे तब तक दर्द में विलाप करते सुन सकते हो जब तक यह मर नहीं जाता, तो…
बस मुझे वह कमबख़्त हिरण दो।
- ज़रूर। तुम्हारी रात अच्छी बीते। - हाँ, भाड़ में जाओ।
अलविदा।
उस रात को, यैंसी और नेविल
एक ही चीज़ महसूस कर रहे थे,
मानो वे दोनों अनिच्छा से किसी उथल-पुथल में फँसते जा रहे हों।
नेविल ने अपना दिमाग़ शांत करने के लिए सुबह अपनी बहन के रेस्टोरेंट में
मदद करने का फैसला किया।
आख़िरकार, वह एक नया दिन होता।
तो वह लड़का, नेविल, उसे तुम्हारी शक्तियों पर शक़ है?
हाँ, और अब उसे और पैसे देने होंगे।
तुम कभी ख़ुद पर शक़ करती हो?
शायद कभी-कभी।
जब तुम बच्ची थी, तभी मुझे पता चल गया था कि तुम्हारे पास ये शक्तियाँ हैं।
कृपया, यह कहानी फिर से मत दोहराइए।
पता है मुझे कब एहसास हुआ कि तुम कितनी शक्तिशाली हो सकती हो?
जब वह आदमी जिससे तुम प्यार करती थी, उसने तुम्हारा दिल तोड़ा और जान देकर इसकी क़ीमत चुकाई।
या-या, वह बस संयोग था।
वह एक रेस्टोरेंट में दम घुटने से मरा था।
क्या तुम नहीं चाहती थी कि वह मर जाए?
शायद चाहती थी।
जैसा कि मैंने तुम्हें सिखाया था।
युवा नेविल।
इतना सुंदर लड़का है।
उसे लगता है कि यह बस उसके और क्रिस्टोफ़र के बीच है,
वह आदमी जिससे वह छुटकारा पाने को इतना बेताब है।
"इतना बुरा आदमी है," वह कहता है, पर वह अकेला नहीं है।
इस स्थिति में हर तरह के बुरे लोग शामिल हो रहे हैं।
शांगो,
न्याय के ओरिशा,
मेरी जीवन शक्ति का इस्तेमाल करो।
मैं हवा हूँ।
और इस दुनिया में मौजूद लोग…
वे बस रेत के कण हैं।
समाराज़ आइलैंड बिस्ट्रो
वे वहीं जाते हैं जहाँ मेरी साँसें उन्हें ले जाती है।
मैं अभी आई।
धन्यवाद।
उन्हें एक-दूसरे के क़रीब खींचती हुई।
कृपया, एक कॉफ़ी लाओगे?
- हाँ। - धन्यवाद।
कृपया, दो कॉफ़ी देना।
इससे अनजान कि वे सभी तूफ़ान के केंद्र में जा रहे हैं।
और एक-एक करके, वह उन सबको निगल जाएगा।
उप-शीर्षक अनुवादक : मून कलिता